দেশৰ ভিতৰতে প্ৰথমবাৰৰ বাবে অসমত অনুষ্ঠিত হৈছে এখন স্বচ্ছতামূলক প্ৰতিযোগিতা। ডিব্ৰুগড় জিলাৰ বৃহত্তৰ বৰপথাৰ অঞ্চলৰ ২৫খন গাঁৱৰ এটা গোটে পৰিস্কাৰ-পৰিচ্ছন্নতাৰ ওপৰত গুৰুত্ব প্ৰদান কৰি এই বিশেষ প্ৰতিযোগিতাখনৰ আয়োজন কৰিছে।
সৰ্বসাধাৰণ ৰাইজৰ মাজত স্বচ্ছতা সম্পৰ্কে সজাগতা অনাৰ উদ্দেশ্যে দেশৰ ভিতৰতে প্ৰথমবাৰৰ বাবে এনেধৰণৰ এটা ধুনীয়া অনুষ্ঠানৰ আয়োজন কৰা দেখা গৈছে। আজিৰ পৰা আৰম্ভ হোৱা এই প্ৰতিযোগিতাখনৰ মূল লক্ষ্য হ'ল গাঁওবাসীৰ মাজত স্বচ্ছতা সম্পৰ্কত সজাগ কৰা।
এই বিশেষ ধৰণৰ প্ৰতিযোগিতাখনত বৃহত্তৰ বৰপথাৰ অঞ্চলৰ ২৫খন গাঁৱৰ গাঁওবাসীয়ে অংশ গ্ৰহণ কৰিব। প্ৰতিযোগিতাখনৰ প্ৰথম বিজেতাক ৫ হাজাৰ টকা, দ্বিতীয় বিজয়ীক ৩ হাজাৰ আৰু তৃতীয় স্থানপ্ৰাপ্তক ২ হাজাৰ টকা পুৰস্কাৰ হিচাপে প্ৰদান কৰিব।
স্বচ্ছ ভাৰত মিশ্যন অভিযান, অসমৰ ব্ৰেণ্ড এম্বেছাডৰ শশী কান্ত শইকীয়া, ডিব্ৰুগড় বিশ্ববিদ্যালয়ৰ পঞ্জীয়ক ড০ এইচ চি মহন্ত আৰু ডিব্ৰুগড় স্বচ্ছ ভাৰত মিশ্যন অভিযানৰ আহ্বায়ক দিলীপ কুমাৰ সিঙৰ উপস্থিতিত এই প্ৰতিযোগিতাখনৰ শুভাৰম্ভ কৰা হয়।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
